హైదరాబాద్: తాను ఎత్తుకున్న పాపే తనతో హీరోయిన్గా నటిస్తుందని హీరో సునీల్ తెలిపారు. 2 కంట్రీస్ ప్రమోషన్లో భాగంగా ఆయన మాట్లాడుతూ సరదాగా ఓ సంఘటనను గుర్తుచేశారు. ‘‘సొంతం సినిమా షూటింగ్ కోసం ఫారిన్ వెళ్లినప్పుడు ఓ దంపతులు నన్ను కలిశారు. తమ కూతుర్ని ఎత్తుకోమని అడిగారు. అంతేకాదు నాతో ఓ ఫొటో కూడా దిగారు. ఆ అమ్మాయే ఇప్పుడు 2 కంట్రీస్లో హీరోయిన్గా నటిస్తుంటే ఆశ్చర్యపోయాను’’ అని సునీల్ తెలిపారు. కాగా సునీల్ నటించిన టూ కంట్రీస్ మూవీ ఈ నెల 29న విడుదల కానుంది. ఈ సినిమాకు లొకేషన్లు చూడటానికి దర్శకుడు, సినిమాటోగ్రాఫర్ యూఎస్ఏ వెళ్లారు. అక్కడ ఓ ఇంట్లో అతిథులుగా బస చేశారు. వాళ్ల అమ్మాయి మనీషా రాజ్కి హీరోయిన్ లక్షణాలు ఉండటంతో ఈ సినిమాలో నటించేందుకు ఆమె పేరెంట్స్ని ఒప్పంచారు. అయితే తొలిరోజు షూటింగ్ అయిన తర్వాత మనీషా రాజ్ తండ్రి సునీల్ని కలిశారు. చాలా రోజుల క్రితం మా పాపను ఎత్తుకున్నారు. ఆ సమయంలో మేం మీతో ఫొటో దిగామని అని చెప్పారు. ఆ ఫొటోలో ఉన్న పాపే ఇప్పుడు నీతో హీరోయిన్గా చేస్తుంది అని అన్నారు. దీంతో అవాక్కైన సునీల్ ఒక్కసారిగా నవ్వుకున్నారు. అనంతరం ఈ విషయాన్ని ప్రేక్షకులకు తెలిపారు.
hyderabad: taanu ettukunna pape tanatho heroinga natistundani heero suneel telipaaru. 2 contreas pramoshanlo bhagamga aayana maatlaadutuu saradaagaa oo sanghatananu gurtuchesaaru. ‘‘sontam sinima shooting kosam farin vellinappudu oo dampatulu nannu kalisaru. tama koothurni ettukomani adigaaru. antekaadu naatho oo foto kuudaa digaaru. aa ammaye ippudu 2 contreeslo heroinga natistunte aascharyapoyaanu’’ ani suneel telipaaru. kaga suneel natinchina too contreas moovee ee nela 29na vidudala kaanundi. ee sinimaaku lokeshanlu chudataniki darsakudu, cinematographer usa vellaaru. akkada oo intlo atithulugaa basa chesaru. vaalla ammai manisha rajki heroin lakshanaalu undatamtho ee cinemalo natinchenduku aame paerentsni oppanchaaru. ayithe toliroju shooting ayina tarvaata manisha raj tandri suneelni kalisaru. chala rojula kritam maa paapanu ettukunnaru. aa samayamlo mem meetho foto digaamani ani cheppaaru. aa photolo unna pape ippudu neetho heroinga chestundi ani annaru. deentho avaakkaina suneel okkasariga navvukunnaru. anantaram ee vishayaanni prekshakulaku telipaaru.